Ψητά ρεβύθια με κουνουπίδι και σάλτσα ταχίνι
Αυτή η συνταγή θα κάνει ακόμα και τους πιο δύσπιστους να αγαπήσουν τα ρεβύθια. Φουρνιστά, μυρωδάτα, ελαφρώς πικάντικα και με φίνα σάλτσα ταχινιού. ∆οκιμάστε την.
200 γρ. ρεβύθια, μουλιασμένα αποβραδίς, 1 μικρό κουνουπίδι, σε μπουκετάκια, 1 κλωναράκι δεντρολίβανο φρέσκο ή ξερό, 1 κουτ. γλυκού κύμινο, σε σκόνη, 1 κουτ. γλυκού καπνιστή πάπρικα, 1 μικρό ξερό κρεμμύδι, ψιλοκομμένο, 60 ml ελαιόλαδο,  αλάτι, φρεσκοτριμμένο πιπέρι, 1/3 φλιτζ. τσαγιού ταχίνι, 1 μικρή σκελίδα σκόρδου, λιωμένη, 1 φρέσκο κρεμμύδι, λεπτοκομμένο, χυμός και ξύσμα από 1 λεμόνι, 1/2 - 1 κουτ. γλυκού καυτερό μπούκοβο, 1/4 μάτσο μαϊντανός ψιλοκομμένος, 1/4 μάτσο κόλιανδρος ψιλοκομμένος
Για να ετοιμάσουμε τα ψητά ρεβύθια με κουνουπίδι και σάλτσα ταχίνι σε μια κατσαρόλα με άφθονο νερό βράζουμε τα ρεβύθια με το δεντρολίβανο σε μέτρια φωτιά για περίπου 1 ώρα ή μέχρι να μαλακώσουν.Τα στραγγίζουμε και κρατάμε στην άκρη 100 ml από το νερό του βρασίματος.Προθερμαίνουμε τον φούρνο στους 180°C.Σε ένα μεγάλο μπολ, ανακατεύουμε το ελαιόλαδο, το κύμινο, την καπνιστή πάπρικα, το  κρεμμύδι, αλάτι και πιπέρι.Ρίχνουμε το κουνουπίδι και τα ρεβύθια και ανακατεύουμε καλά να  καλυφθούν από το μείγμα.Τα αδειάζουμε σε ρηχό ταψί και τα στρώνουμε ομοιόμορφα σε  μια στρώση.Ψήνουμε για 25-30 λεπτά, ανακατεύοντας μια φορά στα μισά του ψησίματος,  μέχρι να ροδίσουν και να γίνουν τραγανά.Σε ένα μπολ ανακατεύουμε το νερό που είχαμε κρατήσει στην άκρη με το ταχίνι, το σκόρδο, το φρέσκο κρεμμυδάκι, το μπούκοβο, τον χυμό και το ξύσμα λεμονιού.Ξεφουρνίζουμε τα ρεβύθια με το κουνουπίδι, τα αδειάζουμε σε πιατέλα και τα περιχύνουμε αμέσως με τη σάλτσα.Πασπαλίζουμε με τον ψιλοκομμένο μαϊντανό και κόλιανδρο, ανακατεύουμε και σερβίρουμε.
Κουνουπίδι,Ρεβύθια,Ταχίνι